open-index/open-wikipedia-markdown huggingface dataset:
Shirley Bottolfsen

**Shirley Isabelle Theresa Bernadette Bottolfsen** (1934–2021) var en irsk-norsk ildsjel og velgjører.

I over 30 år samlet hun inn penger og andre nødvendigheter, i første rekke til innenbys trengende. Hun var svært kjent i lokalmiljøet, og godt synlig i Bodøs bybilde, mye på grunn av hennes fargerike joggedress, som var dekket av sponsormerker fra byens bedrifter. I tiden før jul foresto hun innsamling av gaver og mat til byens ensomme og trengende.

## Familieliv
Shirley Bottolfsen ble født i Tipperary i Irland, og kom fra en katolsk familie. Hun var ett av fem søsken og vokste opp i Irland og England. Hun flyttet til Norge i 1956, som 21-åring, etter at hun giftet seg med styrmannen Ivar John Larsen, opprinnelig fra Godøy utenfor Bodø. Larsen omkom i forbindelse med en fallulykke på et bulkskip i Rotterdam i desember 1969, og Shirley ble alene med to barn. I 1983 giftet hun seg på nytt, denne gang med tannlege Per Bottolfsen.

Bottolfsen bodde i det samme huset i Bodø fra 1977. Per Bottolfsen døde i 2012, og påfølgende år valgte en gruppe frivillige i byen å pusse opp huset hennes, som takk for hennes langvarige innsats for byens trengende. 

## Hjelpearbeid
Bottolfsen jobbet for Frelsesarmeen og Bodø kommune, i tillegg til at hun hadde egne innsamlingsaksjoner. Hun samlet inn penger, primært ved å ta oppstilling med sin bøsse i Glasshuset i Bodø. Hun avholdt også et eget sommerlotteri. I 2005 hadde hun samlet inn til sammen 7&nbsp;millioner kroner. Hun var også en viktig velgjører for utenbys mottakere, blant annet et barnehjem i Litauen. Shirley Bottolfsen samlet også inn flere hundre tusen kroner til trengende og eldre i Porsanger; noe hun ble hedret av kommunen for i 2009. Pengene gikk blant annet til anskaffelse av et nytt kaffeservise for 70 personer, og duker til Porsanger Helsetun. Hun samlet inn og leverte mat til Bodøs trengende seks dager i uka, og gav julegaver til byens fattige hver jul. I 2004 anskaffet hun trygghetsalarmer til de eldre i Bodø, og protesterte mot kommunens egenandel på innkjøp av slik alarm. I 2012 samlet hun inn penger til en gruppe sigøynere for at de skulle kunne reise hjem til Romania, men følte at de misbrukte tilliten hennes da de reiste til Oslo i stedet.

## Utmerkelser
Shirley Bottolfsen mottok Kongens fortjenstmedalje i sølv i 2005 for sitt frivillige, humanitære arbeid. Det samme året laget TV 2 en dokumentar om henne, kalt *[[Julenissen kommer fra Irland]]*. I 2014 mottok hun en internasjonal pris fra organisasjonen Lions Club; lokallagslederen i Bodø hadde da jobbet for at Bottolfsen skulle få denne prisen i over 20 år. Hun mottok John I. Alvheims ærespris i 2014. Bottolfsen ble kåret «Årets ålreite dame» i desember 2015, og mottok dermed Harry Hole-prisen på 1 million kroner som går til et veldedig formål

## Referanser
Brasted

**Brasted** er en landsby og et verdslig sogn i distriktet Sevenoaks i grevskapet Kent i England. Sognet ligger vest for byen Sevenoaks, og omfatter også de små landsbyene Brasted Chart og Toys Hill. Det er ligger flere hus fra 1700-tallet langs hovedgaten, og man finner også flere antikvitetsbutikker der. Sognekirken er viet til sankt Martin av Tours.

I henhold til folketellingen i 2001 hadde landsbyen og sognet en befolkning på 1 321 innbyggere, noe som hadde økt til 1 429 innbyggere ved den tilsvarende folketellingen i 2011.

## Historie
Stedsnavnet er nedtegnet som *Briestede* *[[Domesday Book]]* for 1086 og som *Bradestede* i tiden rundt 1100. Det er avledet fra angelsaksiske sammensetningen *brād* + *stede*, noe som betyr «bredt sted». 

På 1800-tallet bodde Napoleon III av Frankrike i Brasted Place (det ene av kun to hus i Kent tegnet av den skotske arkitekten Robert Adam. En annen kjent innbygger var John Turton, livlege for kong Georg III av Storbritannia. Den australske brusfabrikanten George Marchant ble født i Brasted i 1857. 

## Referanser


## Eksterne lenker
* 
* Brasteds nettsted
* Brasted Chart
Bleikvassli kirke

**Bleikvassli kirke** er en langkirke fra 1955 i Hemnes kommune, Nordland fylke. Den er sognekirke for Bleikvassli sogn i Indre Helgeland prosti.

Byggverket er i tre og har 190 plasser. Arkitekt for kirken var Torgeir Alvsaker.

## Referanser


## Litteratur
* 

## Eksterne lenker
* 
*
Chevening

**Chevening** er en landsby og et verdslig sogn i distriktet Sevenoaks i grevskapet Kent i England. Den ligger nordvest for byen Sevenoaks, på sørhellingen av North Downs og rett ved elven Darent og motorveien M25. Bortsett fra landsbyen består sognet av spredt bebygget landbygd. Sognet er et lite i areal, 10,5 km i lengden og 1,6 km bredden. Ved folketellingen i 2011 hadde landsbyen og sognet en befolkning på 3 092 innbyggere.

Bortsett fra landsbyen er omgivelsene bondeland. Herregården Chevening House ligger ved landsbyen, og pilegrimenes vei, Pilgrims' Way, går gjennom sognet. Sognekirken er viet til den hellige Botwulf av Thorney (død 680), som også kalles Botulph. I nærheten av herregården går ruten som Harold Godwinsons fulgte til slaget ved Hastings i 1066. Ledet sørover langs hva som i dag er Chipstead Lane, krysset Vilhelm Erobrerens rute etter slaget mot London langs pilegrimsveien.

## Referanser


## Litteratur
* Underdown, David (2000): *Start of Play*. Allen Lane. ISBN 0-7139-9330-8.

## Eksterne lenker

*Kart og historiske merknader
*Chevening Parish Council
*Nyheter for sognet Chevening
Aldeby

**Aldeby** er en landsby og et verdslig sogn i distriktet South Norfolk i grevskapet Norfolk i England. Den grenser i sør av elven Waveney med Suffolk på den andre siden. Landsbyen ligger omkring 8&nbsp;km langs veien fra byen Beccles. I henhold til folketellingen i 2011 har landsbyen og sognet en befolkning på 420 innbyggere.

## Stedsnavnet
Opphavet til stedsnavnet Aldeby er opprinnelig angelsaksisk, og var antagelig *Aldeborgh* (som et stedsnavn i Suffolk); *(e)ald* = «gammel» + *burh* = «borg, festning», men senere ble siste ledd erstattet av norrøne *bý* = «gård». I *[[Domesday Book]]* (1086) er landbyens navn stavet *Aldebury*, og *Aldeby* er dokumentert ca 1180, men kan ha vært gjeldende tidligere.

## Referanser


## Eksterne lenker
* 
* Aldeby Parish Council
* «Aldeby» i: *Open Domesday*
Estádio Palestra Itália

**Palestra Itália** er et fotballstadion i São Paulo i Brasil. Det ble åpnet i 1902 og er hjemmebanen av Palmeiras. Palestra Itália har en kapasitet på 35 000.
Hemnes kirke

:*For Hemnes kirke i Høland, Viken se [[Søndre Høland kirke]].*

**Hemnes kirke** er en åttekantet og korsformet kirke fra 1872 i Hemnes kommune, Nordland fylke.

Byggverket er i tømmer og har 800 plasser. Ifølge Munch var Hemnes kirke i utgangspunktet korsformet, men midtpartiet ble ombygget til åttekant. Jacobsen skriver at både åttekanten i midtpartiet og korsarmene var på arkitekt Eckhoffs tegninger. Åttekanten er omkring 16,5 meter i begge retninger. Korsarmene i nord-sør retning er kortere enn armene øst-vest (med koret). Største bredde er 23 meter og største lengde innvendig er 32 meter, i tillegg kommer våpenhus og sakristi. Største høyde under taket er 6 meter og tak/tårn bæres av fire søyler i kirkerommet. Sentraltårnet (takrytteren) når 30 meter over bakken. Sakristiet ble utvidet i 1969. Ifølge Jacobsen har interiøret nygotisk preg. Jacobsen skriver at tverrarmene ble satt på for å gi bedre plass fordi åttekanten er vanskelig å bygge over en viss størrelse i lafteteknikk.

## Referanser


## Eksterne lenker
* 
*
Reisediaré

**Reisediaré **er en form for forbigående diaré som ofte rammer reisende turister. 

Begrepet **Montezumas hevn** (eller *Faraos forbannelse* i Nordafrika) brukes gjerne om reiser til og fra Mexico. Navnet kommer fra den aztekiske herskeren Motecuhzoma Xocoyotzin som ble skammelig behandlet av conquistadorene, og faraoene som ble styrtet av romerne.

«Hevnen» eller «forbannelsen» oppstår ofte på grunn av uvant mat som ikke er behandlet slik magen er vant med hjemmefra. Lokalbefolkningen forstår ofte ikke problemet, siden de ofte er immune ved at fordøyelsesbakteriene deres har en balanse tilpasset forholdene gjennom lang tid. Enkelte amerikanske leger mener at mange av disse problemene skyldes overdreven hygiene i hjemlandet, snarere enn urenslighet på restaurantene.

I sjeldne tilfeller består smitten av mikrober som gir langvarige lidelser, som listeria eller giardia. Vanligvis går problemene over etter et par – tre dager. 

Tidligere ble midler som *Entero-Vioform* brukt for å knekke bakteriene, fulgt opp med tabletter med godartede fordøyelsesbakterier. Dette er forlatt, da Entero-Vioform belaster kroppens organer for sterkt.

Folkelige remedier er blåbær, ekte lakris (Bitteren Fernet Branca inneholder en høy prosent lakris, regnes som velegnet og fås i porsjonsflasker) og å drikke mye rent vann eller mineralvann som ikke irriterer slimhinnene i magen.
Korgen kirke

**Korgen kirke** er en korskirke fra 1863 i Hemnes kommune, Nordland fylke.

Byggverket er i tømmer og har 450 plasser.

Adkomst til stedet er via Rv806 og E6.

## Galleri

Fil:Korgen church A.JPG
Fil:Korgen church B.jpg
Fil:Korgen church D.JPG
Fil:Korgen church E.JPG


## Referanser


## Litteratur
* 

## Eksterne lenker
* 
*
Hjalmar Andersson

**Hjalmar J. Andersson** (født 13. juli 1889, død 2. november 1971) var en svensk friidrettsutøver som hovedsakelig konkurrerte i terrengløp.
Han deltok i Sommer-OL i 1912 som ble holdt i Stockholm der han vant sølv i terrengløp. I terrengløp for lag vant han gull sammen med John Eke og Josef Ternström.

## OL-medaljer
* OL 1912  Stockholm -  **Gull** i friidrett, terrengløp lag  Sverige
* OL 1912  Stockholm -  Sølv i friidrett, terrengløp  Sverige

## Referanser


## Eksterne lenker
*
Riccardo Riccò

**Riccardo Riccò** (født 1. september 1983 i Formigine i Italia) er en italiensk landeveissyklist. I 2012 ble han utestengt i 12 år for doping.

## Karriere
### 2005-2006
Etter to framgangsrike år som amatørsyklist forsøkte han først å bli profesjonell i det italienske laget Ceramica Panaria-Navigare i 2005, men fikk ikke tillatelse på grunn av for høy hematokritverdi. Saunier Duval-Prodirs sportdirektør Mauro Gianetti foreslo at han skulle tilbringe en uke på UCIs laboratorium i Lausanne for å vise at hans hematokritverdier naturlig var over 50 prosent. 

### 2007
Riccòs gjennombrudd kom i Tirreno-Adriatico 2007, der han vant to etapper og poengkonkurransen. Han tok også en etappeseier og ble nummer to sammenlagt i Settimana internazionale di Coppi e Bartali. I sin første opptreden i Ardenne-klassikerne tok han en niendeplass i Amstel Gold Race og sjetteplass i La Flèche Wallonne. Han syklet Giro d'Italia som hjelperytter for Gilberto Simoni, og vant den 15. etappen til Tre Cime di Lavaredo foran lagkamerat Leonardo Piepoli. Han endte opp på sjetteplass sammenlagt. I sesongavslutningen Lombardiet rundt ble han nummer to etter å ha blitt slått i spurten av Damiano Cunego.

### 2008
Det virket lovende for Ricco foran Tour de France 2008 etter å ha blitt nr.2 i Giro d'Italia 2008 etter Alberto Contador sammenlagt.
Han vant både den 6. og den 9. etappen i Tour de France før han ble tatt i doping.
17. juli 2008 ble det kjent at Ricco har testet positivt på det forbudte stoffet EPO. Prøven skal være tatt i begynnelsen av juli, før Tour de France startet. Laget Saunier Duval-Scott trakk seg fra Tour de France, og Ricco fikk sparken. 2. oktober 2008 ble han dømt til to års utestengelse, fram til 31. juli 2010. I mars 2009 reduserte CAS straffen til 20 måneder. I juli 2009 justerte UCI straffen til 24 måneder, men i oktober 2009 ble den igjen redusert til 20 måneder, til 18. mars 2010.

### 2010
Etter suspensjonen syklet han for Ceramica Flaminia. Han var raskt tilbake på vinnersporet og vant blant annet Østerrike rundt sammenlagt etter to etappeseire på de hardeste etappene. I september fikk han kontrakt med Vacansoleil.

### 2011
I februar ble Riccò lagt inn på sykehus med nyre-, hjerte- og lungeproblemer etter det som angivelig skulle være en blodtransfusjon med for gammelt blod, og ble deretter sparket fra Vacansoleil.

## Meritter

;2005
:Settimana Ciclistica Lombarda
::Sammenlagt
::2.etappe (bakketempo)
::3.etappe
;2006
:Etappeseier i *Settimana internazionale di Coppi e Bartali*
:Japan Cup 2006 
;2007
:Tirreno-Adriatico
:: 3.etappe (Kupert)
:: 4.etappe (Kupert)
::Poengtrøya 
:Giro d'Italia
::6.-plass sammenlagt
::15. etappe (Kupert)
:: 2.-plass, 4. etappe (Kupert) 
:2.-plass i Lombardiet rundt
;2008
:Giro d'Italia
::2.-plass sammenlagt
::2. etappe
::8. etappe
:Tour de France
::6. etappe
::9. etappe
;2010
:Østerrike rundt
::2. etappe (Kitzbüheler Horn)
::4. etappe (Großglockner)
:: Sammenlagt
:2. etappe Giro del Trentino
: 3. etappe Settimana Ciclista Lombarda
: 5. etappe Settimana Ciclista Lombarda
: Coppa Sabatini

## Referanser


## Eksterne lenker
* 
* 
*
Brasøy bedehuskapell

**Brasøy bedehuskapell** var en langkirke fra 1955 i Herøy på Helgeland kommune, Nordland fylke.

Byggverket er i tre og hadde 100 plasser.

Kapellet er solgt og huser etter det annen virksomhet.

## Referanser


## Litteratur
*
Xbox Games Store

**Xbox Games Store** (tidligere **Xbox Live Marketplace**) var en av tjenestene man fikk tilgang til når man koblet Xbox 360 og Xbox One opp mot internett, dette gjaldt uansett hvilken konto man hadde via Xbox Live (Gull eller Sølv, se egen side).
Xbox Live Marketplace gav deg tilgang til spilldemoer, bonusmateriale og spill til Xbox Live Arcade. I NTSC-territorier (USA, Japan o.l) hadde man også muligheten til å laste ned filmer, TV-serier og trailere via Xbox Live Marketplace, dette kom senere til PAL-territorier (Eurasia).

Microsoft annonserte nedleggelse av tjenesten 17. august 2023 og tjenesten ble lagt ned 29. juli 2024. Derimot etter nedleggelsen så kan bakover-kompatible Xbox 360 titler fremdeles bli kjøpt på Microsoft Store for Xbox One og Xbox Series X/S.

## Referanser


## Eksterne lenker
*
Xbox Live Arcade

**Xbox Live Arcade** (**XBLA**) er en digital nedlastningstjeneste for videospill tilgjengelig gjennom distribusjonstjenesten Xbox Games Store fra Microsoft for spillkonsollen Xbox 360. Den fokuserer på mindre, nedlastbare videospill fra større utgivere og uavhengige utviklere. Spillene varierer i pris, og er et utvalg av arkadespill og spill for eldre konsoller, samt nyskapte titler laget spesielt for tjenesten.

Tjenesten ble først tilgjengelig for den opprinnelige Xbox-konsollen 3. november 2004 i USA, og senere i 2005 i Europa. For at forbrukere skulle få tilgang til nettverket, måtte de skaffe en spesial-CD som kom samlet med nye Xbox-konsoller eller direkte fra Microsoft.

## Referanser


## Eksterne lenker
* 
*
Anders Venger

**Anders Venger** (1872–1935) var en norsk politiker (H) og bonde. Han var Norges landbruksminister fra 1923 til 1924, arbeidsminister i 1926 og stortingsrepresentant for Akershus fra 1919 til 1930.

## Liv og virke
Han vokste opp på slektsgården Nordre Venger (eller Vengerbakken) på Tønsaker i Eidsvoll. Foreldrene var Johan Amundsen Venger (1846–1921) av slekten Røkholt-Venger og Marte Olava, født Aas (1848–1907).

Venger var aktiv i *Eidsvoll dramatiske forening* i sin ungdom, og var med i forestillinger som «En søndag paa Amager», «Peter og Inger» og «Fjeldeventyret» under ledelse av instruktøren Hans Aanrud.

Venger gikk Sem landbruksskole og ble ansatt som bruksfullmektig hos Jacob de Rytter Kielland på Karlslyst i Hommelvik, deretter som forvalter av Haaken L. Mathiesens eiendommer i Eidsvoll (Eidsvoll Verk 1896–1902, Berger Bruk 1902–1927). Han overtok driften på Nordre Venger i 1916.

Han hadde flere verv i landbrukets organisasjoner og bedrifter, blant annet som styreformann i Akershus Landhusholdningsselskap, styreformann i Felleskjøpet og nestformann i styret i Bøndernes Bank.

### Politisk arbeid
Venger satt i Eidsvoll herredsstyre fra 1907 til 1934, fra 1913 til 1925 som ordfører.

Han var innvalgt på Stortinget fra Akershus i fire valgperioder 1919–1930, formann i Stortingets post- og telegrafkomité 1922–1923 og 1925–1926 og visepresident i Odelstinget 1925–1926 og 1928–1930.

Venger var viseformann i Høyres sentralstyre fra 1920 til 1925.

Han var statsråd i Landbruksdepartementet i Otto B. Halvorsens andre regjering og Abraham Berges regjering fra mars 1923 til juli 1924. Han var også fungerende statsråd i Kirke- og undervisningsdepartementet noen uker i november og desember 1923. I mars 1926 ble Venger statsråd i Arbeidsdepartementet i Ivar Lykkes regjering. Han trakk seg i juli 1926, da Berge-regjeringen ble stilt for riksrett, hvor samtlige tiltalte senere ble frifunnet.

## Utmerkelser
Venger ble i 1924 utnevnt til kommandør av 1. klasse av St. Olavs Orden «for statsborgerlig fortjeneste».

## Referanser


## Litteratur
* Holmsen, Andreas: *Eidsvoll Bygds Historie*. Eidsvoll Bygdebokkomite, Oslo 1950-1961. Bd. I del 1 – Bygdehistorien til omkring 1700/Bd. II del 1 – Gardene på østsiden av Vorma/Kirkeby, Birger: Bd. II del 2 og 3 – Gardene på vestsida av Vorma [sc]
* Holmsen, Andreas: *Røkholt-Venger ætten. En slektsoversikt*. Flekkefjord 1943. 45pp. [MH]

## Eksterne lenker
* 
* 

__NOTOC__
Bizkaia

**Bizkaia** (spansk: *Vizcaya*) er et historisk territorium og en provins i Baskerland, i det nordlige Spania. Hovedstaden er Bilbao (*Bilbo*). Bizkaia er en av de rikeste provinsene i Spania takket være den massive industrialiseringen på begynnelsen av 1900-tallet. I dag har tjenestenæringen tatt over, særlig etter deindustrialiseringen på 1970-tallet. Provinsen har et innbyggertall på 1 139 863 (2006). Provinshovedstaden er Bilbao. 

## Referanser


## Eksterne lenker
*
Mini

**Mini** viser til at noe er mindre relativt til noe annet. Ordet brukes gjerne som prefiks som beskrivelse for ordet som følger. Mini kan ha flere betydninger:

* Mini (BMC), en bilmodell som ble produsert fra 1959 til 2000 (ny modell fra 2001)
* Mini (BMW), bilmerke etablert i 1969
* Mini Minium Bolon, elv i Senegal og Gambia
* Jahn Ivar «Mini» Jakobsen
* Ruger Mini-14

## Som prefiks
* minibank
* minibar
* minicross
* Minidatamaskin
* Minidisc
* Miniflaske
* Minigolf
* Minigris
* Minikraftverk
* Minilager
* Miniregner, kalkulator
* Miniskjørt
* Miniubåt

## Se også
* Miniatyr
* Minimalisme
Gåsvær kapell (Herøy)

**Gåsvær kapell** er et kapell fra 1951 i Herøy kommune i Nordland.

Byggverket er kledd med eternitt og har ca. 100 plasser.  Det er en sommergudstjeneste i kapellet i juli måned.

## Referanser


## Eksterne lenker
*
XDS Astana Team

**XDS Astana Team** er et sykkellag, sponset av en kasakhstansk investorgruppe og oppkalt etter hovedstaden Astana. Laget fikk ProTour-lisens foran 2007-sesongen. 

## 2026
### Ryttere

### Seire

## 2007
### [[Tour de France 2007]]
Lagets kaptein Aleksandr Vinokurov var den største forhåndsfavoritten, men han var utsatt for en velt på en tidlig etappe. Han kom sterkt tilbake og vant den 13. (tempo) og 15. etappen. Dagen etter ble det offentliggjort at Vinokurov hadde testet positivt for bloddoping etter den 13. etappen, og det endte med at hele laget måtte laget trekke seg ut av rittet. Andreas Klöden og Andrej Kasjetsjkin var på det tidspunkt henholdsvis nummer fem og åtte i sammendraget, og Astana ledet lagkonkurransen. Senere ble Vinokurov kastet ut av laget, og laget valgte å ta én måneds pause.

## 2008
Før 2008-sesongen ble det foretatt store endringer i laget. Hele ledelsen og mange av rytterne ble byttet ut. Inn kom Johan Bruyneel som ny manager og han hadde med seg hele åtte ryttere fra det tidligere Discovery-laget, inkludert Tour de France-vinner Alberto Contador og treer Levi Leipheimer.

I februar 2008 annonserte ASO at Astana ikke ville få delta i Tour de France på grunn av tidligere tilknytning til dopingskandaler. Det betød at Contador ikke fikk sjansen til å forsvare sin Tour-seier fra 2007. Astana var heller ikke invitert til Giro d'Italia, men fikk likevel invitasjon kun en uke før start. Contador vant Giro d'Italia, og tok også seieren i Vuelta a España, med lagkamerat Levi Leipheimer på andreplass. 

## 2009
25. september 2008 ble det bekreftet at tidligere Tour de France-vinner Lance Armstrong ville gjøre comeback og kjøre for laget i 2009-sesongen. I tillegg til Armstrong kom også en annen tidligere Discovery-rytter, Jaroslav Popovytsj, på plass. Haimar Zubeldia var også blant nykomlingene på laget.

I mai ble det kjent at laget hadde store økonomiske problemer, og de hadde problemer med å betale sine ansatte. UCI satte frist til 31. mai for å få løst situasjonen, ellers ville laget bli suspendert. På 7. etappe i Giro d'Italia startet lagets ikke-kasakhiske ryttere i trøyer der navnene til sponsorene som ikke hadde oppfylt sine forpliktelser var fjernet. I juni klarte de å komme fram til en løsning.
### Rytterne

### Store seire

## Referanser

## Eksterne lenker
*
Aleksandra Sokolovskaja

**Aleksandra Lvovna Sokolovskaja** (russisk: Александра Львовна Соколовская) (født 1872, død 29. april 1938) var en russisk revolusjonær marxist, og var Lev Trotskijs første kone. Hun døde under de store utrenskingene Stalin gjennomførte på 1930-tallet, dog tidligst 1938. 

Hun var revolusjonær marxist i den ukrainske byen Nikolajev på 1890-tallet. Hun ble gift med Trotskij i 1899, da de begge satt i fengsel i Sibir. De fikk to døtre sammen, Nina Nevelson (1901) og Zinaida Volkova (1902). Sommeren 1902 rømte Trotskij fra Sibir, og senere samme år møtte han Natalia Sedova som senere skulle bli hans andre kone. Da ble Aleksandra og Lev skilt. De beholdt imidlertid et vennskapsforhold til hans død. 

Man vet lite om Sokolovskajas liv etter 1902. Hennes døtre ble stort sett oppdradd av David og Anna Bronstein, Trotskijs velstående foreldre, i Janovka, en liten by i Ukraina. Sokolovskaja oppdro sitt barnebarn Aleksandra i 1932&ndash;35, etter at Aleksandras mor fikk lov til å forlate landet, samtidig som Aleksandras far, Sakhar Moglin, ble arrestert i 1932. Ifølge familien var hun en god pedagog og oppdrager, og stod Lenins enke, Nadezjda Krupskaja, nær på 1930-tallet. 

Sokolovskaja ble arrestert og sendt i eksil i 1935. Hun ble sist sett i Kolyma arbeidsleir, av Nadezjda Joffe, Adolf Joffes datter.

## Litteratur
* Vadim S. Rogovin: *1937 : Jahr des Terrors*, ISBN 3-88634-071-6
SjKAS

**SjKAS** (**ШКАС**) er en sovjetisk mitraljøse utviklet for bruk i fly.

Den var i utstrakt bruk under den andre verdenskrig. Våpenet har en utgangshastighet på 825&nbsp;m/s og en skuddtakt på 1800 skudd/min (1625 skudd/min hvis synkronisert).

## Se også
*Liste over maskingeværer
Husvær bedehuskapell

**Husvær bedehuskapell** er en langkirke fra 1936 i Herøy på Helgeland kommune, Nordland fylke.

Byggverket er i tre og har 80 plasser.

## Litteratur
*
Min

**Min** eller **MIN** kan referere til:

* Min (Fujian), en elv i Folkerepublikken Kina
* Min (Sichuan), en elv i Kina
* Min (kongedømme), et av de ti kongedømmene i De fem dynastiers og ti kongedømmers tid i Kina
* Min (Dingxi), et fylke i Dingxi i Gansu i Kina
* Min (språk), en kinesisk språkgeruppe utbredt i Kina og på Taiwan
* Min (navn), et kinesisk slektsnavn
* Min (fornavn), et asiatisk fornavn for begge kjønn
* Min (gud), en egyptisk gud
* Minutt, forkortet min
* Minimum, forkortet min.
* Min Áigi, en tidligere avis på samisk
* Min (eidendomspronomen)
Junior Eurovision Song Contest 2004

**Junior Eurovision Song Contest 2004** var den andre utgaven av Junior Eurovision Song Contest for barn mellom åtte og femten år. Finalen fant sted 20. november i Håkons Hall på Lillehammer i Norge. Vinneren ble ni år gamle María Isabel fra Spania med «Antes muerta que sencilla».

## Sendingen
Den britiske tv-kanalen ITV skulle egentlig ha arrangert konkurransen i Manchester. På grunn av finansielle problemer sa ITV fra seg oppgaven, og Den europeiske kringkastingsunion henvendte seg i stedet til Kroatia som hadde vunnet året før. Den kroatiske allmennkringkasteren fikk imidlertid problemer med å finne en ledig arena for konkurransen, og til slutt tok NRK og Norge på seg oppgaven med å arrangere finale. Programledere var Stian Barsnes-Simonsen og Nadia Hasnaoui. Marianne Furevold og Jonna Støme kommenterte sendingen for norske seere. 

Konkurransen ble sendt på tv av 20 land, selv om bare 18 land deltok. Opprinnelig skulle både Israel og Tyskland delta, men trakk seg før konkurransen. Også Irland vurderte å delta. 

Under prøvene like før sending ble det belarusiske bidraget klaget inn for Den europeiske kringkastingsunionen. Årsaken var at danserne til Jahor Voltsjak hadde klær som viste for mye hud. Den belarusiske delegasjonen stilte seg uforstående til kritikken, men klagen endte med at danserne brukte andre klær.

## Spansk vinner
Vinneren ble ni år gamle María Isabel fra Spania som sang «Antes muerta que sencilla». Dette var Spanias første seier i konkurransen, og sangen fikk toppoeng fra åtte land. Vinnerlåten gikk ikke bare inn på singelisten i Spania, men også i Frankrike, Italia, Skandinavia og Latin-Amerika. 

De samme tre landene som endte på topp tre året før, kom også i topp tre dette året – bare med andre plasseringer.

Hellas, som kom på niendeplass, fikk flere tolvere enn Storbritannia som kom på andreplass. Frankrike fikk poeng av alle land, noe verken Kroatia på tredjeplass, eller Romania på fjerdeplass gjorde. Spania og Storbritannia fikk også poeng av alle land. Norges bidrag var @lek med sangen «En stjerne skal jeg bli». Den endte på trettendeplass med 12 poeng.

Før avstemningen sang guttegruppa Westlife låten «Ain't That a Kick in the Head?».

## Resultat

## Poengtavle

### 12 poeng
Under er en liste over land som fikk 12 poeng.

## Kart

## Se også
* Eurovision Song Contest 2004

## Referanser


## Eksterne lenker
* Junior Eurovision Song Contest – offisiell side
Haram (andre betydninger)

**Haram** har flere betydninger:

* Haram, kommune i Møre og Romsdal
* Harām, betyr forbudt på arabisk og er et sentralt begrep i islam
* Haram (film), norsk film fra 2014
* Al-haram-moskeen, en moské i Mekka i Saudi-Arabia
* Al-haram (stamme), en beduinstamme i Saudi-Arabia

* Boko Haram, en nigeriansk militant bevegelse

* Arnfinn Haram, en norsk dominikanerprest
PV-1

**PV-1** (russisk: ПВ-1) er en sovjetisk 7,62 x 54R mitraljøse utviklet for bruk i fly. 

Mitraljøsen var en versjon av Maxim M1910, og har en utgangshastighet på 800 m/s og en skuddtakt på 780 skudd/min. PV-1 ble i løpet av tredveårene erstattet av den mer effektive SjKAS. 

## Se også
*Liste over maskingeværer
Pilgrims’ Way

**Pilgrims' Way** («Pilegrimsveien») er ruten pilegrimer antas å ha brukt fra Winchester til Thomas Beckets grav i Canterbury i England. 

## Historie

Ruten er ikke opprinnelig en pilegrimsvei, men følger en langt eldre sti, en oldtidsvei. Den er gjennom arkeologiske funn datert til 500&ndash;450 f.Kr., men er antagelig flere århundrer eldre enn dette. Den fikk fra øst til vest på sørhellingen av North Downs, og fulgte de naturlige konturene. Veien unngår derfor områder med bløt leire i lavlandet, og områder med skarpe steiner nær toppene. Noen steder finner man to parallelle veier, som man vekslet mellom i forskjellige årstider. Veien gikk langs hele North Downs frem til Folkestone. Der begynner den siste etappen, en middelaldervei nordover langs Great Stour frem til Canterbury. 

Beckets grav var lenge det viktigste pilegrimsmålet i England, og trakk også til seg kristne fra andre land. Erkebiskopen ble helligkåret i 1173, og graven bestod inntil oppløsningen av Englands klostre i 1538. Årsaken til at det finnes en egen vei fra Winchester er at denne byen var et viktig regionalt sentrum, og et knutepunkt for veifarende fra havnebyene lands kysten. Alternativet til Pilgrim's Way var å følge Watling Street fra London; det er denne som brukes i Geoffrey Chaucers *[[The Canterbury Tales]]*, og den er både av bedre standard og bedre belagt i samtidige kilder.

Tanken om at det var en spesifikk rute som ble fulgt av pilegrimene ser ut til å ha dukket opp først i det 19. århundre. I 1871 utgav Edward Renouard James, som virket som landmåler i Surrey for Ordnance Survey, en pamflett kalt *Notes on the Pilgrims' Way in West Surrey*. Han skrev der at veien var «lite studert» og at «svært mange mennesker i området» ikke var klare over at den fantes. Men han la inn navnet på kartet, noe som ble tolket som en offisiell anerkjennelse av tolkningen. Ruten som oppgis i moderne kart er lite egnet for store grupper av vandrere, og det er svært få spor etter slik aktivitet. 

## Traseen

På moderne kart fra Ordnance Survey er traseen angitt som østgående fra Farnham, passerende sør for Guildford, nord for Gomshall, nord for Dorking, Reigate, Merstham, Chaldon, Godstone, Limpsfield og Westerham, gjennom Otford, Kemsing og Wrotham, nord for Trottiscliffe og mot Cuxton hvor den krysser Medway. 

Sør for Rochester går den gjennom Burham, Boxley og Detling, og fortsetter så sørøstover nord for Harrietsham og Lenham. Den går så sørøstover forbi Charing til Wye, og vender nordover langt Great Stour til Chilham og Canterbury.

Store deler av traseen er innlemmet i det moderne veinettverket, og egner seg derfor sårlig for fotvandring. Det er derfor anbefalt at man bruker North Downs Way, en *[[National Trails|national trail]]* som går mer eller mindre parallelt med den.
Jamie Burnett

**Jamie Burnett** (født 16. september 1975 i Hamilton i Skottland) er en skotsk snookerspiller og er den første spilleren, og hittil eneste, som har laget en serie på over 147 i en profesjonell kamp.

Et maksimum break i snooker er normalt 147, men i en kvalifiseringskamp til UK Championship 2004 mot Leo Fernandez gjorde han 148. Dette var mulig som en følge av at Burnett ble tildelt en free ball. På grunn av at serien ble gjort i kvalifiseringsrunden fikk ikke Burnett nyte godt av de store pengepremiene som gis til maksimum break som gjøres i hoveddelen av rankingturneringer.

I kvalifiseringen til Grand Prix 2007 gjorde Burnett et «vanlig» maksimum break i en kamp mot Liu Song.

Hans beste plassering i en rankingturnering kom i 2010 da han spilte seg frem til finalen i Shanghai Masters, hvor han tapte 7&ndash;10 for Allister Carter.

## Eksterne lenker
*
Leirfjord kirke

**Leirfjord kirke** (også omtalt som Leland kirke) er en korskirke fra 1867 i Leirfjord kommune, Nordland fylke. Den står på gården Leland ved Leirfjorden. Stedet hadde ikke kirke tidligere og den ble oppfattet som hjelpekirke til Stamnes kirke i Sandnessjøen.

Byggverket er i tre og har 450 plasser. Den ble innviet 27. august 1867.

Grunnplanet er et kors med brutte hjørner som danner en innvendig åttekant. Kirkegården ble tatt i bruk noen år før kirken ble reist. Tømmeret ble hugget i Grane eller i Namdalen (og trolig laftet ferdig der før den ble demontert fraktet til Leirfjorden). Den er laget av laftet tømmer på grunnmur av gråstein. Veggene er kledd med stående kledning med over og underliggere. Arkitekt var Niels Stockfleth Darre Eckhoff og byggmester var Listad fra Namdalen. Den østre korsarmen er 11 alen lang og 12 bred, de øvrige er 5 alen lange og 12 brede. Det er inngangsdører i alle korsarmene.

Vedovner var plassert i kirkerommet og lekkasje langs skorsteinen skadet bygget. Frostbevegelser i grunnen bidro også til skader på konstruksjonen. På 1950-tallet var bygget forfallent (restaureringen som ble planlagt i 1937 stanset opp på grunn av krigen og trang økonomi) og det ble gjennomført en stor restaurering og utbedring. Bygget fikk grunnmur ned til frostsikkert dyp og det ble samtidig gravd ut kjeller under kirkerommet. Tårnet var i svært dårlig stand og ble skiftet ut. Ny skorsteiner ble murt opp utenfor veggene og gulvet ble skiftet og isolert. Arbeidet kostet i alt nær 150.000 kroner. Kirkegården var opprinnelig omgitt av et solid steingjerde. Ved restaureringen på 1950 mente kommunen at istandsetting ville bli for dyrt og steingjerdet ble fjernet og erstattet med et gjerde av flettet smijern.
## Referanser


## Eksterne lenker
* 
*
Najaden

**Najaden** har flere betydninger:

*«Najaden» (1811), en fregatt i den dansk-norske marine som ble senket under slaget ved Lyngør.
*«Najaden» (1897), et svensk skoleskip som ble solgt til Norge i 2014.
Umeälven

**Umeälven**, eller **Ume älv** (svensk; umesamisk: *Ubmejeiednuo*), er en om lag 450&nbsp;km lang elv i Västerbottens län i det nordlige Sverige. Elven har sitt utspring i den norsk-svenske innsjøen Över-Uman. Innsjøen befinner seg i sørvestre Lappland i Storuman kommune, ved grensen til Umbukta i Rana kommune i Nordland. Den renner ut i havet i Bottenviken  ved Umeå. Elva passerer innsjøen Storuman. Den største sideelven er Vindelälven. I motsetning til Vindelälven er Umeälven nesten i sin helhet utbygget til kraftproduksjon. Den største kraftstasjonen er Stornorrfors. Elven har et nedbørsfelt på .

Andre sideelver regnet medstrøms:
*Jovattsån
*Tärnaån
*Gejmån
*Kirjesån
*Juktån
*Ramsån

## Referanser


## Eksterne lenker
* Umeälven.com
Aldersund kirke

**Aldersund kirke**, tidligere **Aldersund kapell**, er en langkirke fra 1971 i Lurøy kommune og sogn i Nord-Helgeland prosti, Nordland fylke.

Byggverket er i tømmer og har 230 sitteplasser. Arkitekt for kirken var John Tverdahl.

## Referanser


## Eksterne lenker
* Lurøy kirkelige fellesråd
*
Raivis Belohvoščiks

**Raivis Belohvoščiks** (født 21. januar 1976) er en latvisk landeveissyklist. I oktober 2006 skrev han under en toårskontrakt med UCI ProTour-laget Saunier Duval-Prodir. Han regnes som spesialist på tempoetapper. Han ble latvisk mester på landevei i 2002 og mester på tempo hvert år i perioden 2002-2010 med unntak av 2004.

## Lag
* Lampre (1999–2002)
* Marlux (2003)
* Chocolade Jacques (2004)
* Universal Caffe (2005–2006)
* Saunier Duval-Scott (2007–2008)
* Betonexpressz 2000-Limonta (2009)
* Ceramica Flaminia (2010–)
* Team Vorarlberg (2011–)

## Referanser


## Eksterne lenker
*
Asbjørn Slettemark

**Asbjørn Øiestad Slettemark** (født 1975) er en norsk musikkjournalist og programleder kjent blant annet fra tv-programmet *[[Lydverket]]* og radioprogrammet *[[Pyro]]*. Han ble født i Lillehammer og vokste opp blant annet på Husnes i Hordaland. Han flyttet til Bergen i 1993. 

## Karriere
Slettemark begynte som musikkanmelder etter en omtale av en konsert med rockebandet Ingenting for avisa Sunnhordland i 1992. Han var også musikkanmelder i underholdningsmagasinet *[[Absolutt Underholdning]]* på TV 2. I perioden 7. september 2002 til 7. juli 2015 var Slettemark programleder i hardrockprogrammet *[[Pyro]]* på radioens NRK P3. I tillegg har han vært redaktør i musikkens bransjeblad, Faro Journalen.

Høsten 2007 var han en del av dommerpanelet i den femte sesongen av TV 2-programmet Idol. Han har også ved flere anledninger vært gjesteprogramleder for Radioresepsjonen på NRK P3 og ledet NRKs Super Bowl-sendinger.

Siden 2010 har Slettemark sammen med Aslak Nore vært skribent og medeier av bloggen OP-5, som skriver om krim i populærkulturen. OP-5 har også en egen spalte i *[[Aftenposten]]*.

Høsten 2018 startet Slettemark podcasten Dritte Halbzeit, sammen med fotballkommentator Eivind Bisgaard Sundet og Josimar-skribent og bibliotekar Runar Skrøvset, som omhandler tysk fotball.

Tidlig på 1990-tallet var han gitarist i bandet «Jim was a Junkie», hvor Gunnar Emmerhoff var vokalist. Bandet hadde en låt med på Rec 90 – samleplaten «1992».

## Privatliv
Slettemark var gift med yogainstruktør Gry Zakariassen, men de gikk fra hverandre etter 11 år samliv i 2011.

## Referanser


## Eksterne lenker
* 
*
Bardal kirke

**Bardal kirke** er en langkirke fra 1887 beliggende i Bardal i Leirfjord kommune og sogn i Nord-Helgeland prosti, Nordland fylke.

Byggverket er i tre og har 250 plasser.

## Referanser


## Litteratur
* 

## Eksterne lenker
* 
*
Rolf Kristian Larsen

**Rolf Kristian Larsen** (født 1983) er en norsk skuespiller. Han startet sin skuespillerkarriere på Rogaland Barneteater. Han er utdannet ved Statens Teaterhøyskole (KHIO) 2009–2012. Et halvt år av disse var utvekslingstudie i New York, som ble gjort på William Esper Studio.  

Hans første spillefilm var i rollen som Morten-Tobias i den norske grøsseren *[[Fritt vilt]]* fra 2006. Hans gjennombrudd kom først med hovedrollen i filmen *[[Mannen som elsket Yngve (film)|Mannen som elsket Yngve]]*, som kom i februar 2008. Den er basert på boken med samme navn av Stavanger-forfatteren Tore Renberg, og ble produsert av Motlys. I filmen spiller han Jarle Klepp, en 17-åring som forelsker seg i Yngve Lima. Han er også med i oppfølgeren *[[Jeg reiser alene]]*. Han gjentok rollen i *[[Kompani Orheim (film)|Kompani Orheim]]* for tredje gang i 2012.

I 2008 ble Larsen nominert til Amandaprisen for beste mannlige skuespiller for rollen som Jarle i *Mannen som elsket Yngve*. Han vant i 2007 pris for beste skuespiller under Festival de cine fantástico de Málaga, for sin innstats i *Fritt Vilt*.

Han hadde roller i filmene *[[De gales hus (film)|De gales hus]]*, *[[Max Manus (film)|Max Manus]]* og *[[Kongens nei (film)|Kongens nei]]*, og medvirket i TV-seriene *[[Lilyhammer]]* sesong 2 og 3 og i *[[Kampen om tungtvannet (TV-serie)|Kampen om Tungtvannet]]*. 

## Filmografi (utvalg)
*  – *[[Heimebane]] (TV-serie)*, Eivind Brattskjær
*  – *[[Nobel – fred for enhver pris]] (TV-serie)*
*  – *[[Kongens nei (film)|Kongens nei]] (film)*
*  – *[[Kampen om tungtvannet (TV-serie)]]*
* – – *[[Lilyhammer]] (TV-serie)*, lensmannen David
*  – *[[Kyss meg for faen i helvete]]*, Jacob
*  – *[[Kompani Orheim (film)]]*, Jarle Klepp
*  – *[[Jeg reiser alene]]*, Jarle Klepp
*  – *[[På jobb for en trygg hovedstad]]*, Geir (kortfilm)
*  – *[[Julenatt i Blåfjell]]*
*  – *[[Max Manus (film)|Max Manus]]*, Olav
* 2008 – *[[Fritt vilt II]]*, Morten-Tobias (ikke kreditert)
* 2008 – *[[De gales hus (film)|De gales hus]]*, Formel
* 2008 – *[[Mannen som elsket Yngve (film)|Mannen som elsket Yngve]]*, Jarle Klepp
*  – *[[Fritt vilt]]*, Morten-Tobias

## Referanser


## Eksterne lenker
* 
* Rolf Kristian Larsen - hos Filmweb
* Rolf Kristian Larsen – fanside
* Kristian Larsen hos Filmfront
Stefan Schumacher

**Stefan Schumacher** (født 21. juli 1981 i Ostfildern-Ruit i Tyskland) er en tysk proff-syklist. Hans styrke er spurter og aller mest tempo.

Han ble profesjonell i 2002 med Team Telekom.

Under Rheinland-Pfalz-Rundfahrt 2005 testet han positivt for doping, men kom tilbake til profflivet da det viste seg at medisinen ble tatt på grunn av pollenallergi og ikke var forbudt da. 

Resultatene i 2005 førte til at Gerolsteiner skrev kontrakt med Schumacher før 2006-sesongen.

Stefan Schumacher tok sølv i VM i Stuttgart 2007 etter Paolo Bettini og Aleksandr Kolobnev. Seks dager etter løpet ble han tatt for fyllekjøring. Det ble også funnet spor av amfetamin i blodet. Siden dette var utenfor konkurranse, og testen ble tatt av politiet, ble det ikke regnet som en positiv dopingprøve. I forkant av mesterskapet hadde Schumacher problemer med unormale blodverdier og fortalte da at han hadde diaré. 

I juli 2008 vant Schumacher den første tempoetappen, 4. etappe, i Tour de France. Han overtok ledelsen i sammendraget og fikk kjøre i gul trøye på de to neste etappene. Etter at Tour de France var over viste det seg at Schumacher hadde testet positivt på EPO. 

## Meritter

;2006
:3. og 18. etappe Giro d'Italia
:Eneco Tour of Benelux
:: sammenlagt
:: prologen 
:Polen rundt
::sammenlagt
::6. og 7. etappe 
:Andreplass på 4. etappe i Tyskland rundt
;2007
:Amstel Gold Race
:5. etappe Tirreno-Adriatico (Tempo)
;2008
:4. etappe i Tour de France 2008 
;2011
:2 etappeseire, Vuelta a Asturias
:2 etappeseire, Azerbaijan International Cycling Tour
;2012
:Sammenlagt og 2 etappeseire, Tour of China II
:Sammenlagt og etappeseier, Tour de Serbie
:2.-plass sammenlagt, Tour of China I
:3.-plass sammenlagt, Tour de San Luis
;2013
:3.-plass sammenlagt og etappeseier, Tour d'Algérie
:3.-plass sammenlagt, Tour of Estonia
:Etappeseier, Sibiu Cycling Tour
;2014
:3. etappe (ITT), Szlakiem Grodòw Piastowskich

## Referanser


## Eksterne lenker
* 
*
Konsvik bedehus

**Konsvik bedehus** er fra 1919 i Konsvikosen i Lurøy kommune, Nordland fylke.

Byggverket er i tre og har 70 plasser.

## Litteratur
*
John Eke

**John Wicktor Eke** (født 12. mars 1886, død 11. juni 1964)  var en svensk friidrettsutøver som hovedsakelig konkurrerte i terrengløp.
Han deltok i Sommer-OL i 1912 som ble holdt i Stockholm der han vant bronse i terrengløp. I terrengløp for lag vant han gull sammen med Hjalmar Andersson og Josef Ternström.

## OL-medaljer
* OL 1912  Stockholm -  **Gull** i friidrett, terrengløp lag  Sverige
* OL 1912  Stockholm -  Bronse i friidrett, terrengløp  Sverige

## Referanser


## Eksterne lenker
*
Ignis ardens

***Ignis ardens*** er en diktsamling skrevet av Olaf Bull i 1932. Det er det siste lyriske verket hans før han døde i 1933.
North Downs

**North Downs** er en rygg av kalksteinsåser som strekker seg omkring 160&nbsp;km fra Hampshire gjennom Surrey og Kent i England. De er formet av elvene Wey, Mole, Darent, Medway og Great Stour, og utgjør den nordlige delen av Weald, med South Downs som «speilbilde» på den andre siden. Det høyeste punktet er Leith Hill sør for Dorking i Surrey, som er 294 moh. Westerham Heights ved nordenden av North Downs ligger i nærheten av Bromley, sørlige London, er det høyeste punktet i London med en høyde på 245 moh.

På grunn av den porøse kalksteinen er det lite trær i området, med unntak av noen områder på sørsiden. Ellers er det tørre daler, hvor man finner en rekke små landsbyer.

North Downs omfatter to *[[Area of Outstanding Natural Beauty|Areas of Outstanding Natural Beauty]]*, Surrey Hills og Kent Downs. Turveien North Downs Way og den eldgamle Pilgrims' Way går langs sørhellingen.

## Etymologi
«Downs» er fra angelsaksisk *dun* som blant annet har betydningen «høyde». Ordet innebærer en form for «høyereliggende gressmarker» i landskapet på 1300-tallet, som en voll eller ås. Disse høydene i landskapet ble kalt *North*, «nordlige», for å skille dem fra tilsvarende høyder i South Downs som strekker seg noenlunde parallelt til dem, men rundt 50&nbsp;km til sør.

## Bilder

Fil:Wye Downs 1.jpg|North Downs ved Wye Downs National Nature Reserve.
Fil:NorthDownsWayStoneSign9948.JPG|En markør ved North Downs Way, Ranscombe Farm, Cuxton, Medway.
Fil:BluebellWood9923Ranscombe.JPG|«Bluebellskog» (grunnet dekke av blomster av klokkeblåstjerner) ved Ranscombe Farm.
Fil:Downs with Cloud 0177.JPG|Utsyn østover, typisk landskap i Medway Gap, Ranscombe Farm.
Fil:DownsPoppyCloud.JPG|Utsyn østover.


## Steder i nærheten av North Downs

*Ashford
*Banstead, Basingstoke
*Caterham, Canterbury, Coulsdon
*Dorking, Dover
*Epsom
*Farnham, Faversham
*Guildford
*Leatherhead
*Maidstone, Medway-byene
*Purley
*Redhill, Reigate
*Sevenoaks, Sittingbourne, Sutton

## Referanser


## Eksterne lenker
* KentDowns AONB
* Surrey Hills AONB
Moflag kirke

**Moflag kirke** er ei kirke fra 1921 i Lurøy kommune i Nordland.

Byggverket er i tre og har 150 plasser.

## Litteratur
* 

## Eksterne lenker
* 
*
Lovund kirke

**Lovund kirke**, tidligere *Lovund kapell*, er ei kirke fra 1960 i Lurøy kommune i Nordland.

## Litteratur
* 

## Eksterne lenker
* 
*
Japan Cup

**Japan Cup** er et japansk endagsritt i landeveissykling som arrangeres hvert år i februar. Rittet har blitt arrangert siden 1992, 22 ganger. Rittet er av UCI klassifisert med 1.HC og er en del av UCI Asia Tour. 

## Vinnere

## Eksterne lenker
*
Joël Gaspoz

**Joël Gaspoz** (født 25. september 1962 i Morgins) er en tidligere sveitsisk alpinist.

I løpet av den internasjonale karrieren fra 1979 til 1989 vant han seks storslalåm- og ett slalåmrenn i verdenscupen. I tillegg vant han disiplincupen i storslalåm sesongen 1985/86.

## Verdenscupseire

## Referanser


## Eksterne lenker
*
Gjendealpene

**Gjendealpene** er den sørøstlige delen av Jotunheimen, mellom Gjende i nord, Bygdin i sør, Veslådalen i vest og Valdresflye i øst. To store daler går gjennom området, Svartdalen fra nord til sør og Leirungsdalen fra øst til vest.

Gjennom området går det T-stier mellom Gjendesheim, Gjendebu, Torfinnsbu og Eidsbugarden. Mange av fjellene mellom Bygdin og Gjende er lette å bestige hvis man går den letteste veien, mens andre fjell egner seg lite for bestigning av dem som føler seg svimmel på Besseggen. Imidlertid er det mulig å bestige alle unntatt et par uten å måtte klatre.

## Fjelltopper over 2 000 meter

## Andre områder
*Smørstabbtindene
*Hurrungane

## Se også
*Jotunheimen nasjonalpark
*Nasjonalparkriket

## Referanser
Lurøy kirke

**Lurøy kirke** er en korskirke fra 1812 i Lurøy kommune, Nordland fylke.

Byggverket er i tømmer og har 375 plasser.

I år 2000 ble Lurøy kirke valgt til Lurøy kommunes tusenårssted.

## Referanser


## Litteratur
* 

## Eksterne lenker
* 
*
Glomfjord kirke

**Glomfjord kirke** er en langkirke fra 1957 i Meløy kommune, Nordland fylke.

Byggverket er i mur og har 250 plasser.

## Referanser


## Litteratur
* 

## Eksterne lenker
* 
*
Rok Petrović

**Rok Petrović** (født 5. februar 1966 i Ljubljana, død 16. september 1993 i Vela Luka, Kroatia) var en slovensk alpinist.

Petrović markerte seg første gang internasjonalt i 1983, da han ble juniorverdensmester i slalåm i Sestriere.

Noen år senere tilhørte han verdenseliten i slalåm. Sesongen 1985/86 virket han nesten uovervinnelig, og begeistret tilskuerne med en svært offensiv kjørestil. Denne sesongen vant han fem renn i verdenscupen, og fikk en annen- og en tredjeplass. Han gikk overlegent til topps i slalåmcupen, og var den første alpinisten fra Jugoslavia som vant en krystallkule for seier i en av disiplincupene i verdenscupen.

Han la opp i 1988 og begynte å studere ved sportsfakultetet ved Universitetet i Ljubljana. Høsten 1993, like før han skulle presentere sitt doktorgradsarbeid, ferierte han på den kroatiske øya Korčula. Her omkom han etter en dykkerulykke.

## Verdenscupseire

## Referanser


## Eksterne lenker
*
Stuvland bedehus

**Stuvland bedehus** er fra 1958 i Lurøy kommune, Nordland fylke.

Byggverket er i betong og har 80 plasser.
Halsa kirke (Meløy)

**Halsa kirke** er en arbeidskirke fra 1960 på Halsa i Meløy kommune, Nordland fylke. Den er tegnet av arkitekt Kirsten Wleügel Knutssøn.

## Vigsling
Kirken ble innviet av biskop H. E. Wisløff den 22. mai 1960.

## Arkitektur
Byggverket er i tre og har 400 plasser. Kirken er bygget i funksjonalistisk stil.

Menigheten har i den senere tid utført omfattende renoveringsarbeider i Halsa kirke, henholdsvis i 2008-2010 og i 2013. I 2013 solgte menigheten de gamle kirkebenkene og erstattet dem med nyinnkjøpte stoler.

## Referanser


## Eksterne lenker
* 
* 
* Halsa kirke på Meløy Kirkelige Fellesråds nettsted
Aleksandr Arekejev

**Aleksandr Arekejev** (; født 12. oktober 1982) er en russisk syklist. Han sykler for kontinental-laget Acqua & Sapone hvor han har vært rytter siden 2004.

## Meritter
;2007
* Tirreno-Adriatico : 1.-plass, etappe 2

## Referanser


## Eksterne lenker
*
Nile City 105,6

***NileCity 105,6*** er en svensk komiserie i seks episoder som gikk på SVT i 1995. Serien handler om Percy Nilegård (Johan Rheborg) som forsøker å drive en radiokanal i to rom på Katarina brannstasjon, leid ut av brannsjefen Greger (Robert Gustafsson). I studio har radioprateren Glenn Killing (Henrik Schyffert) mange spennende gjester. I serien får man også følge brannmennene i bar overkropp, som jobber for Greger: (Pontus Gårdinger, Karl Dyall, Per Graffman m.fl.). Dessuten inneholder den mange småklipp og parodier på kjente musikere. Bortsett fra Killing har radiokanalen mange andre medarbeidere, for eksempel *Farbror Barbro*.  Den ble regissert av Walter Söderlund og produsert av Tommy Bennwik. 

Alla seks episodene i serien heter: *Vuxna män gör saker tillsammans* (*Voksne menn gjør ting sammen*). I innledningen, hvor hver episodes spesielle brannmann presenteres, spilles *Up Where We Belong* med Joe Cocker og Jennifer Warnes. Vingnetten er, som i I manegen med Glenn Killing, Dream Come True med Brand New Heavies.

## Medvirkende
*Robert Gustafsson
*Johan Rheborg
*Henrik Schyffert
*Jonas Falk

## Referanser


## Eksterne lenker
*
Leigh (Kent)

**Leigh** er en landsby i landsby og verdslig sogn i distriktet Sevenoaks i grevskapet Kent, England. Den ligger omkring ti km sør for byen Sevenoaks og fem km vest for Tonbridge. Navnet på landsbyen er avledet fra angelsaksiske *leah*, i betydningen skoglysning eller skogrydning, historisk stavet *Lyghe*. I henhold til folketellingen i 2011 har landsbyen en befolkning på 1 793 innbyggere.

Landsbyen har en stor *village green*, landsbypark. Rett ved ligger Hall Place, tidligere Leigh Hall, som ble bygget i 1876. Herregården er til tider åpen for publikum. Sognekirken er fra 1200-tallet, og er viet til jomfru Maria.

## Referanser


## Eksterne lenker

* Leigh Parish Council
* Village notes, *sjekk for landsbyer som begynner* L
* St Mary's church
* Leigh & District Historical Society